**Մեդելին Սթոու** (անգլ.՝ Madeleine Stowe, անունը ծննդյան պահին **Մեդելին Մորա Սթոու** , անգլ.՝ Madeline Mora Stowe, օգոստոսի 18, 1958(1958-08-18), Լոս Անջելես, Կալիֆոռնիա), ամերիկացի դերասանուհի, առավել հայտնի «Լրտեսում» («Stakeout», 1987 թվական), «Վրիժառություն» («Revenge», 1990 թվական), «Վերջին մոհիկանը» («The Last of the Mohicans», 1992 թվական) և «12 կապիկ» («12 Monkeys», 1995 թվական) ֆիլմերում խաղացած դերերով։ 2011 թվականից մինչև 2015 թվականը նա խաղացել է Վիկտորիա Գրեյսոնի դերը «ABC»-ի «Վրիժառություն» սերիալում, որը նրան բերում է անվանակարգում «Ոսկե Գլոբուս» մրցանակին, «Լավագույն դերասանուհի դրամատիկական սերիալում» դասակարգում, 2011 թվականին։ 2012 թվականին «People» ամսագիրը Սթոուին հատկացնում է հինգերորդ տեղը «Աշխարհի ամենագեղեցիկ կանայք» ցուցակում։

Վաղ տարիներ
-----------

Մեդելին Մորա Սթոուն ծնվել է Իգլ Ռոք քաղաքում (Լոս Անջելեսի արվարձան), նա Կոստա Ռիկայից էմիգրանտ Միրեյ Մորի և Օրեգոնից ինժեներ Ռոբերթ Սթոուի երեք դուստրերից ավագն էր։ Տաս տարեկան հասակում Մեդելինը սկսում է դաշնամուրի դասեր ստանալ ռուս հայտնի դաշնակահար Սերգեյ Տարնովսկուց։

Կարիերա
-------

### Կարիերայի սկիզբ

Մեդելին Սթոուն լրագրություն էր ուսումնասիրում Հարավային Կարոլինայի համալսարանում։ Այնտեղ ուսանելու տարիներին նա հետաքրքրվում է դերասանական վարպետությամբ և որոշում է փորձել ուժերը Բևեռլի Հիլլզի թատրոններից մեկում, որտեղ հանդիպում է գործակալի, որն էլ շուտով նրա համար գտնում է դերասանուհու աշխատանք։ Նա նորամուտում է 1978 թվականին, ոստիկանական «Բարետա» («Baretta») սերիալի դրվագներից մեկում, իսկ այնուհետև շարունակում է հայտնվել հեռուստատեսությունում, այնպիսի շոուներում, ինչպիսին են «Զարմանահրաշ Մարդ-սարդը» («The Amazing Spider-Man»), «Բարնաբի Ջոնս» («Barnaby Jones») և «Փոքրիկ տնակ Պրերիայում» («Little House on the Prairie»), որտեղ դերասանուհին խաղում է կույր նկարչուհու դերը։ 1978 թվականին Սթոուն խաղում է իր առաջին գլխավոր դերը կարիերայում, Հիսուսի մորը «Սուրբ ծնունդ» («The Nativity») հեռուստաֆիլմում։ Հետագայում նա նկարահանվում է ևս մի քանի հեռուստաֆիլմերում, որոնցից են «Գազանորս» («The Deerslayer», 1978 թվական), «Ամազոնուհիներ» («Amazons», 1984 թվական) և «Արյուն և խոլորձ» («Blood & Orchids», 1986 թվական)։ Նա նաև նկարահանվել է «Գանգստերյան քրոնիկներ» («The Gangster Chronicles») մինի-սերիալում, իր ապագա ամուսին Բրայան Բենբենի հետ 1981 թվականին։

### Առաջընթաց և հետագա դերեր

Մեդելին Սթոուի կարիերայում առաջընթաց կարելի է համարել գլխավոր կանացի դերը 1987 թվականի «Լրտեսություն» ֆիլմում, որտեղ նա նկարահանվել է Ռիչարդ Դրեյֆուսի հետ միասին։ Ֆիլմը լավ է ընդունվում քննադատների կողմից և նորամուտում է դրամարկղային հավաքների աղյուսակի անմիջապես առաջին տեղից։ Դրանից անմիջապես հետո վարձույթ է բաց թողնվում ցածրաբյուջե «Տրոպիկական ձյուն» («Tropical Snow») ֆիլմը, նկարահանված մինչ «Լրտեսություն»-ը, որտեղ Սթոուն խաղում է գլխավոր դերը։ Նրա հաջորդ դերը լինում է վարձույթում քիչ հաջողակ «Այդ գրազը հարկ է շահել» («Worth Winning», 1989 թվական) ռոմանտիկ կատակերգությունը՝ Մարկ Հերմոնի և Լեսլի Էնն Ուորենի հետ։ Հաջորդ տարի նա հայտնվում է միանգամից երկու հոլլիվուդյան ֆիլմերում, «Վրիժառություն» թրիլերում՝ Քևին Քոսթների հետ և «Երկու Ջեյք» դետեկտիվում՝ Ջեք Նիկոլսոնի հետ։ Այնուհետև նա գլխավոր դերն է խաղում «Երկիրը պահարանում» («Closet Land») անկախ ֆիլմում, ռեժիսոր Ռադհա Բհարադվադջ, որի գործողությունները տեղի են ունենում միայն մեկ սենյակում, երկու կերպարների մասնակցությամբ՝ կալանավորված մանկական գրողի (Մեդելին Սթոու) և նրան հարցաքննող քննիչի (Ալան Ռիքման)։

Մեդելին Սթոուն 2002 թվականին
1992 թվականին Մեդելինը նկարահանվում է միանգամից երկու ֆիլմում, որոնք լավ են ընդունվում քննադատների կողմից և հաջողություն են ունենում վարձույթում։ Առաջինը՝ «Անօրինական ներխուժում» («Unlawful Entry») թրիլերն էր Կուրտ Ռասելի հետ, ընտանեկան զույգի մասին, որոնց ահաբեկում է հոգեպես անհավասարակշիռ ոստիկանը, որին խաղում է Ռեյ Լիոտան, իսկ երկրորդը՝ «Վերջին մոհիկանը» («The Last of the Mohicans») էպիկական վեսթերնը Դանիել Դեյ-Լուիսի հետ։ Նուրբ և անվեհեր ազնվականուհու դերը «Վերջին մոհիկան»-ում Սթոուին բերում է քննադատների ճանաչում և դառնում է շրջադարձային նրա կարիերայում։ Հաջորդ տարի ռեժիսոր Ռոբերթ Օլթմանը Մեդելինին հրավիրում է նկարահանվել «Կարճ պատմություններ» («Short Cuts») ֆիլմում, որտեղ դերասանուհին ցուցադրում է իր կարիերայում ամենահիշվող վերափոխումներից մեկը։ Այդ դերը նրան բերում է մի քանի մրցանակներ, ներառյալ ԱՄՆ կինոքննադատների ազգային միության մրցանակը «Երկրորդ պլանի լավագույն դերասանուհու համար» անվանակարգում, ինչպես նաև «Ոսկե Գլոբուս» և «Վոլպիի Գավաթ» լավագույն դերասանական կազմի համար։ 1994 թվականին Մեդելինը գլխավոր դերեր է խաղում միանգամից երեք ֆիլմերում՝ «Ակնթարթ» («Blink») թրիլերում, կույր ջութակահարուհու մասին, ով դառնում է հանցագործության վկա, «Վատ աղջիկներ» («Bad Girls») վեսթերնում, հաճախորդին սպանած և փախուստի դիմած պոռնկուհու մասին, ինչպես նաև, «Ճենապակե լուսին» («China Moon») դրամայում, կնոջ մասին, ով հարաբերությունների մեջ է մտնում ոստիկանի հետ ամուսնու սպանությունից հետո։ 1995 թվականին նա Բրյուս Ուիլիսի հետ նկարահանվում է հետագայում կուռքային դարձած «12 կապիկ» («12 Monkeys») ֆանտաստիկ ֆիլմում։

1994 թվականին «People» ամսագիրը Սթոուին ընդգրկում է իր «Աշխարհի 50 ամենագեղեցիկ մարդիկ» ցուցակի մեջ։ 1995 թվականին նա ընդգրկվում է «100 ամենասեքսուալ աստղեր կինոյի պատմության մեջ» ցուցակի մեջ՝ ըստ «Empire magazine» ամսագրի վարկածի։

Մեդելին Սթոուն Հայիթիում 
Մեդելին Սթոուն ընդմիջում է կատարում կարիերայում երեք տարով, որպեսզի իրեն նվիրի ընտանիքին, իսկ 1998 թվականին էկրան է վերադառնում «Առաջարկություն» («The Proposition») և «Սիրո փոփոխականությունը» («Playing by Heart») ֆիլմերով։ Մեկ տարի անց նա Ջոն Տրավոլտայի հետ նկարահանվում է «Գեներալի աղջիկը» («The General’s Daughter») ֆիլմում։ 2001 թվականին նա նկարահանվում է «Եկվորը» («Impostor») գիտա-ֆանտաստիկ ֆիլմում, որը բացասական է ընդունվում քննադատների կողմից և վարձույթում հավաքում է ընդամենը ութ միլիոն դոլար՝ քառասուն միլիոն բյուջեի դեպքում։ Հաջորդ տարի նա հայտնվում է «Մենք եղել ենք զինվորներ» («We Were Soldiers») հաջողակ ռազմական դրամայում, Մել Գիբսոնի հետ և «Վրեժի հրեշտակ» («Avenging Angelo») ձախողակ մելոդրամայում, Սիլվեստր Սթալոնեի հետ։ 2003 թվականին նա խաղում է գլխավոր դեր «Օկտան» («Octane») թրիլերում։

### Ընդմիջում կարիերայում և վերադարձ

2003 թվականին Սթոուն լքում է էկրանը և դստեր ու ամուսնու հետ տեղափոխվում է իր կողմից գնված ռանչո, Ֆրեդերիկսբերգի սահմաններից դուրս, Տեխաս նահանգ։ Նա էկրան է վերադառնում 2005 թվականին, նկարահանվելով «Փրկել Միլիին» («Saving Milly») կենսագրական հեռուստաֆիլմում, որը պատմում է կնոջ մասին, ով տառապում է Պարկինսոնի հիվանդությամբ և այդ դերակատարման համար դրական արձագանքներ է ստանում քննադատների կողմից։ Հաջորդ տարի նա նկարահանվում է կանաչ լույս չստացած օդաչուի մասին «Հարավային հարմարավետություն» («Southern Comfort») հեռուստասերիալում՝ «Fox» հեռուստաընկերության համար, որից հետո հայտնվում է կարճատև գոյություն ունեցած «Ռեյնս» («Raines») շոուում։ 2009 թվականին նա նկարահանվում է «Lifetime» ալիքի «Սուրբծննդյան հույս» («The Christmas Hope») հեռուստաֆիլմում։

2011 թվականին Մեդելին Սթոուն վերադառնում է էկրաններին Վիկտորիա Գրեյսոնի դերով ABC ալիքի համար նկարահանված «Վրիժառություն» («Revenge») հեռուստասերիալում։ Սերիալը քննադատների կողմից բարեհաճորեն է ընդունվում և հաջողության է հասնում հեռուստատեսային ռեյտինգներում, իսկ դերասանուհին դերակատարման համար արժանանում է քննադատների գովասանքներին։ «The Rolling Stones» ամսագիրը իր հոդվածում, նվիրված կերպարի անալիզին և Սթոուի խաղին, գրում է. «Սթոուն մթագնում է բոլոր մնացած աստղերին իր խռպոտ ձայնով և սառցե հայացքով վախեցնող աշխարհիկ չարագործուհու իր դերում... Էմիի Վանկեմպը ձանձրալի է իր դերում, չնայած ըստ մտահղածության, մենք պետք է կարծես անհանգստանանք նրա ծրագրերով, սակայն իրականում նա մեզ անհետաքրքիր է։ Սթոունը տիրանում է հանդիսատեսին յուրաքանչյուր դրվագում։ Նա ամուսնու սիրուհուն ասում է. «Ամեն անգամ, երբ ես գրկում եմ քեզ, տաքությունը, որն արտազատվում է իմ մարմնից, դա իմ ատելությունն է, որը այրում է քեզ»։ Ի տարբերություն Վանկեմպի, Սթոուն խաղում է եռաչափ կերպարի, նա Վիկտորիային դարձնում է բարդ, երբ նա էության մեջ է մտցնում խիղճ...»: Սթոուն իր դերի համար անվանակարգվում է «Ոսկե Գլոբուս» մրցանակի «Դրամատիկական սերիալի լավագույն դերասանուհի» անվանակարգում։ Նույնպես 2012 թվականին նա եղել է գլխավոր թեկնածուներից մեկը «Էմմի» մրցանակի համար, «Դրամատիկական սերիալում լավագույն դերասանուհի» անվանակարգում, սակայն շորտ-լիստ այդպես էլ չի ընդգրկվում՝ ի զարմանս բազմաթիվ քննադատների։

2012 թվականին «People» ամսագիրը Սթոուին հինգերորդ տեղն է հատկացնում «Աշխարհի ամենագեղեցիկ կանայք» ցուցակում։

Անձնական կյանք
--------------

1982 թվականից Սթոուն ամուսնացած է հեռուստատեսային դերասան Բրայան Բենբենի հետ, նրանք ունեն Մեյ անունով աղջիկ, ով ծնվել է 1996 թվականին։ Երբ Սթոուն ընդմիջում է տալիս կարիերային, նա բնակություն է հաստատում Տեխասի իր ռանչոյում։ 2010 թվականին նա օգնություն էր ցույց տալիս Հայիթիում տեղի ունեցած բնական արհավիրքներից տուժածներին։

Ֆիլմագրություն
--------------

### Ֆիլմեր

| Թվական | Անվանում | Բնօրինակ անվանում | Դեր | Ծանոթագրություն |
| --- | --- | --- | --- | --- |
| 1982 | Գանգսետարական քրոնիկներ | *Gangster Wars* | Ռութ Լասկեր |  |
| 1987 | Լրտեսություն | *Stakeout* | Մարիա Մակգուաեր |  |
| 1988 | Տրոպիկական ձյուն | *Tropical Snow* | Մարինա |  |
| 1989 | Այդ գրազը հարկ է հաղթել | *Worth Winning* | Վերոնիկա Բրիսկոու |  |
| 1990 | Վրիժառություն | *Revenge* | Միրեյա Մենդես |  |
| Երկու Ջեյք | *The Two Jakes* | Լիլիան Բոդին |  |
| 1991 | Երկիրը պահարանում | *Closet Land* |  |  |
| 1992 | Անօրինական ներխուժում | *Unlawful Entry* | Կարեն Կարր |  |
| Վերջին մոհիկանը | *The Last of the Mohicans* | Կորա Մոնրո |  |
| 1993 | Եվս մեկ լրտեսություն | *Another Stakeout* | Մարիա Մակգուաեր | կամեո |
| Կարճ պատմություններ | *Short Cuts* | Շերի Շեպարդ |  |
| 1994 | Ճենապակե լուսին | *China Moon* | Ռեյչել Մոնրո |  |
| Ակնթաթ | *Blink* | Էմմա Բրոդի |  |
| Վատ աղջիկներ | *Bad Girls* | Կոդի Զամորա |  |
| 1995 | 12 կապիկ | *12 Monkeys* | Քեթրին Ռեյլի |  |
| 1998 | Առաջարկություն | *The Proposition* | Էլեոնորա Բարնետ |  |
| Սիրո փոփոխականությունը | Playing by Heart | Գրեյսի |  |
| 1999 | Գեներալի աղջիկը | *The General’s Daughter* | ավագ ուորեն-սպա Սառա Սանհիլ |  |
| 2001 | Եկվորը | *Impostor* | Մայա Օլհեմ |  |
| 2002 | Մենք եղել ենք զինվոր | *We Were Soldiers* | Ջուլիա Մուր |  |
| Վրիժառության հրեշտակ | *Avenging Angelo* | Ջենիֆեր Բարետ Ալիգիերի |  |
| 2003 | Օկտան | *Octane* | Սենգա Ուիլսսոն |  |
|

### Հեռուստատեսություն

| Թվական | Անվանում | Բնօրինակ անվանում | Դեր | Ծանոթագրություն |
| --- | --- | --- | --- | --- |
| 1978 | Բարետա | *Baretta* | Աննա | «The Marker» դրվագ |
| Զարմանահրաշ Մարդ-սարդը | *The Amazing Spider-Man* | Մարիա Կալդերոն | «Escort to Danger» դրվագ |
| Սուրբ Ծնունդ | *The Nativity* | Աստվածամայր Մարիա | Հեռուտաֆիլմ |
| Գազանորս | *The Deerslayer* | Հեթի Հութեր | Հեռուտաֆիլմ |
| 1979 | Բարնաբի Ջոնս | *Barnaby Jones* | Դիանա | «School of Terror» դրվագ |
| 1980 | Նախնիների երկիրը | *Beulah Land* | Սելմա Կենդրիկ Դևիս | Մինիսերիալ |
| Փոքրիկ տնակ պրերիայում | *Little House on the Prairie* | Էնի Կրեյն | «Portrait of Love» դրվագ |
| 1981 | Որսորդ Ջոն | *Trapper John, M.D.* | Քեսսի | «Creepy Time Gal» դրվագ |
| Գանգստերական քրոնիկներ | *The Gangster Chronicles* | Ռութ Լասկեր | Հեռուստաֆիլմ |
| 1984 | Ամազոնուհիներ | *Amazons* | Բժիշկ Շարոն Ֆիլդս | Հեռուստաֆիլմ |
| 1986 | Արյուն և խոլորձ | *Blood & Orchids* | Հեսթեր Էշլի Մերդոկ | Հեռուստաֆիլմ |
| 2002 | Հիասքանչ Էմբերսոնները | *The Magnificent Ambersons* | Իզաբել Էմբերսոն | Հեռուստաֆիլմ |
| 2005 | Փրկել Միլիին | *Saving Milly* | Միլի | Հեռուստաֆիլմ |
| 2006 | Հարավային հարմարավետություն | *Southern Comfort* | Շառլոտա | Հեռուստասեսային օդաչու |
| 2007 | Ռեյնս | *Raines* | Բժիշկ Սամանթա Կել | 6 դրվագ |
| 2009 | Սուրբծննդյան հույս | *The Christmas Hope* | Պատրիցիա Էդիսոն | Հեռուստաֆիլմ |
| 2011—2015 | Վրիժառություն | *Revenge* | Վիկտորիա Գրեյսոն | Կանոնավոր դեր, 89 դրվագ |

Մրցանակներ և անվանակարգումներ
-----------------------------

| Թվական | Մրցանակ | Անվանակարգ | Ֆիլմ | Արդյունք |
| --- | --- | --- | --- | --- |
| 1993 | Վենետիկի կինոփառատոն | Վիլպիի Գավաթ լավագույն դերասանական կազմի համար | «Կարճ պատմություններ» | Հաղթանակ |
| 1994 | ԱՄՆ կինոքննադատների ազգային միություն | Երկրորդ պլանի լավագույն դերասանուհի | Հաղթանակ |
| Ոսկե Գլոբուս | Լավագույն դերասանական կազմ կինոֆիլմում | Հաղթանակ |
| 1996 | *Science fiction magazine* | Լավագույն դերասանուհի կինոֆիլմում | «12 կապիկ» | Հաղթանակ |
| «Սատուրն» | Լավագույն կինոդերասանուհի | Առաջադրված
 |
| 2000 | Blockbuster Entertainment Awards | Երկրորդ պլանի սիրելի դերասանուհի | «Գեներալի աղջիկը» | Առաջադրված
 |
| ALMA | Լավագույն դերասանուհի կինոֆիլմում | Առաջադրված
 |
| 2003 | American Veterans Award | Լավագույն դերասանուհի | «Մենք եղել ենք զինվորներ» | Հաղթանակ |
| 2005 | Imagen Foundation Awards | Լավագույն դերասանուհի | «Փրկել Միլիին» | Հաղթանակ |
| 2012 | Ոսկե Գլոբուս | Լավագույն դերասանուհի դրամատիկական սերիալում | «Վրիժառություն» | Առաջադրված
 |
| GLAAD | Տարվա հեռուստաաստղ | Առաջադրված
 |
| ALMA | Լավագույն դերասանուհի հեռուստատեսությունում | Առաջադրված
 |

Ծանոթագրություններ
------------------

1. ↑  According to the State of California. *California Birth Index, 1905—1995*. Center for Health Statistics, California Department of Health Services, Sacramento, California. At Ancestry.com, searchable at  Արխիվացված 2011-04-27 Wayback Machine
2. ↑  GeneaStar
3. ↑  Munzinger Personen (գերմ.)
4. ↑  Entertainment Weekly (15 декабря 2011). «Golden Globes nominations: 'The Artist,' 'The Descendants' lead pack of nominees». Արխիվացված օրիգինալից 2012 թ․ փետրվարի 26-ին. Վերցված է 2011 թ․ դեկտեմբերի 15-ին.
5. 1 2  «PEOPLE's 2012 World's Most Beautiful Woman». *People*. Արխիվացված օրիգինալից 2012 թ․ հունիսի 26-ին. Վերցված է 2012 թ․ հունիսի 11-ին.
6. 1 2 3 4 5 6 7 8 9 10  «Madeleine Stowe - Biography». *Turner Classic Movies*. Արխիվացված օրիգինալից 2012 թ․ հունիսի 26-ին. Վերցված է 2012 թ․ հունիսի 11-ին.
7. ↑  «Stakeout (1987)». *Rotten Tomatoes*. Վերցված է 2012 թ․ հունիսի 11-ին.
8. ↑  Associated Press (2 сентября 1987). «'Stakeout' Ranks No. 1 In Box-Office Sales». *Նյու Յորք Թայմս*. Արխիվացված օրիգինալից 2012 թ․ հունիսի 26-ին. Վերցված է 2012 թ․ հունիսի 11-ին.
9. ↑  «Tropical Snow (1988)». *AllRovi*. Արխիվացված օրիգինալից 2012 թ․ հունիսի 26-ին. Վերցված է 2012 թ․ հունիսի 11-ին.
10. ↑  «Worth Winning». *Box Office Mojo*. Արխիվացված օրիգինալից 2012 թ․ հունիսի 26-ին. Վերցված է 2012 թ․ հունիսի 11-ին. «Domestic Total Gross: $3,690,328»
11. ↑  «Awards for Madeleine Stowe». Արխիվացված օրիգինալից 2012 թ․ հունիսի 26-ին. Վերցված է 2012 թ․ հունիսի 11-ին.
12. ↑  Madeleine Stowe — Biography
13. ↑  «Impostor». *Box Office Mojo*. Արխիվացված օրիգինալից 2012 թ․ հունիսի 26-ին. Վերցված է 2012 թ․ հունիսի 11-ին. «Domestic: $6,285,176 77.2% + Foreign: $1,860,373 22.8% = Worldwide: $8,145,549»
14. ↑  Anita Gates (12 марта 2005). «When the Course of True Love Is Derailed by Disease». *Նյու Յորք Թայմս*. Վերցված է 2012 թ․ հունիսի 11-ին.
15. ↑  TV Guide News (27 февраля 2006). «IN OTHER FALL PILOT NEWS...». *TV Guide*. Արխիվացված օրիգինալից 2012 թ․ հունիսի 26-ին. Վերցված է 2012 թ․ հունիսի 11-ին.
16. ↑  Sheffield, Rob (4 января 2012). «The New Queen of Mean: Madeleine Stowe of 'Revenge' Read more: http://www.rollingstone.com/culture/blogs/pop-life/the-new-queen-of-mean-madeleine-stowe-of-revenge-20120104#ixzz1jLQriaUw». Արխիվացված օրիգինալից 2012 թ․ փետրվարի 1-ին. Վերցված է 2012 թ․ հունվարի 13-ին. «The Rolling Stones» `{{cite web}}`: External link in ``|title=`` (օգնություն)
17. ↑  «Golden Globes nominations: 'The Artist,' 'The Descendants' lead pack of nominees». *Entertainment Weekly*. 15 декабря 2011. Արխիվացված օրիգինալից 2012 թ․ հունիսի 26-ին. Վերցված է 2012 թ․ հունիսի 11-ին.
18. ↑  Joyce Eng (25 июня 2012). «Emmys: TVGuide.com's Picks for Lead Actress in a Drama Series». *TV Guide*. Արխիվացված օրիգինալից 2012 թ․ նոյեմբերի 20-ին. Վերցված է 2012 թ․ նոյեմբերի 14-ին.
19. ↑  Lynette Rice (18 июня 2012). «Emmy Watch: Madeleine Stowe looks back at the 'Revenge' finale». *Entertainment Weekly*. Արխիվացված օրիգինալից 2012 թ․ նոյեմբերի 20-ին. Վերցված է 2012 թ․ նոյեմբերի 14-ին.
20. ↑  Zach Johnson (19 июля 2012). «2012 Emmy Nominations: Who Got Snubbed?». *USA Today*. Արխիվացված օրիգինալից 2012 թ․ նոյեմբերի 20-ին. Վերցված է 2012 թ․ նոյեմբերի 14-ին.
21. ↑  Tom Gliatto (22 сентября 2012). «Emmy Nominations: PEOPLE TV Critic's Take». *People*. Արխիվացված օրիգինալից 2012 թ․ նոյեմբերի 20-ին. Վերցված է 2012 թ․ նոյեմբերի 14-ին.
22. ↑  *People Weekly*. September 28, 1998, p. 29.
23. ↑  Madeleine Stowe (14 января 2012). «Madeleine Stowe Finds Faith Moving Dead Bodies in Haiti». *People*. Արխիվացված օրիգինալից 2012 թ․ նոյեմբերի 5-ին. Վերցված է 2012 թ․ հոկտեմբերի 26-ին.

Արտաքին հղումներ
----------------

* Մեդելին Սթոու (անգլ.) *Internet Movie Database* կայքում
* Մեդելին Սթոուն(չաշխատող հղում)
(անգլ.) AllRovi կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեդելին Սթոու» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · ČSFD · Դանիական ազգային ֆիլմագրություն · Internet Movie Database · Rotten Tomatoes |
|  |
| Բառարաններ և հանրագիտարաններ | Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 99027925 · BNE: XX1275823 · BNF: 14013429g · GND: 129941891 · ISNI: 0000000108572415 · LCCN: no96015258 · NKC: xx0144928 · NLA: 42351636 · NLP: a0000001708436 · NTA: 147224594 · NUKAT: n2010109584 · SUDOC: 070121753 · VIAF: 46958202 · WorldCat VIAF: 46958202 |

 |

 |